cyanic-selkie/wikianc huggingface dataset:
Karolina Kołeczek
Hän sijoittui yleisurheilun alle 23-vuotiaiden Euroopan-mestaruuskilpailujen 100 merrin aidoissa toiseksi sekä Tampereella 2013 että Tallinnassa 2015. Berliinin EM-kilpailuissa 2018 hän oli kuudes. EM-kilpailujen välierissä hän karsiutui Zürichissä 2014 ja Amsterdamissa 2016. MM-kilpailuissa hän on karsiutunut välierissä Pekingissä 2015 ja Dohassa 2019 sekä olympialaisissa alkuerissä Rio de Janeirossa 2016.
Sisäratojen MM-kilpailuissa Kołeczek on karsiutunut 60 metrin aitajuoksun välierissä Birminghamissa 2018. EM-hallikilpailuissa hän karsiutui välierissä Prahassa 2015 ja Toruńissa 2021 sekä alkuerissä Belgradissa 2017 ja Glasgow'ssa 2019.
Hänen ennätyksensä 100 metrin aitajuoksussa on 12,75 ja se on juostu Chorzówissa kesäkuussa 2019. 60 metrin aidat hän on juossut hallissa parhaimmillaan aikaan 7,96 Toruńissa helmikuussa 2021.
Ettore Gliozzi
Ettore Gliozzi (s. 23. syyskuuta 1995 Siderno, Italia) on italialainen jalkapalloilija. Gliozzi edustaa Italian Lega Prossa pelaavaa Südtirolia, jossa hän on lainassa Serie A:ssa pelaavasta Sassuolosta. Pelipaikaltaan Gliozzi on hyökkääjä.
Gliozzi aloitti ammattilaisuransa Sassuolossa. Hän pelasi ensimmäisen ottelunsa Serie A:ssa 19. tammikuuta 2014 joukkueen hävitessä kotonaan Torinolle 0–2. Se on myös toistaiseksi Gliozzin ainoa pääsarjaottelu. Kaudella 2014–2015 Gliozzi pelasi lainalla Forlìssa kaksi Lega Pro -ottelua. Elokuussa 2015 hänet lainattiin Lega Prossa pelaavaan Südtiroliin.
Eileen Wilson (teatterinäyttelijä)
Eileen syntyi nimellä Julia Mary Tierney New Yorkissa vuonna 1896 Thomas ja Mary Tierneylle. Hän aloitti teatteriuransa 1910-luvun alussa. Wilson näytteli tulevan aviomiehensä, näyttelijä William Powellin kanssa näytelmässä Within the Law (1913–1915).
Wilson meni Powellin kanssa naimisiin vuonna 1915. He saivat yhden pojan, William David Powellin, joka syntyi 27. helmikuuta 1925. Powellit erosivat 15 aviovuoden jälkeen vuonna 1930. Heidän pojastaan William David Powellista tuli televisiokäsikirjoittaja ja -tuottaja. Poika kärsi loppuvuosinaan masennuksesta, hepatiitista ja munuaisongelmista, jotka pakottivat hänet lopettamaan kirjoittamisen. Hän teki itsemurhan 43-vuotiaana 13. maaliskuuta 1968 puukottamalla itseään.
Wilson siirtyi Broadwaylle vuonna 1917. Broadway-uransa aikana hän näytteli esimerkiksi näytelmissä Under Pressure (1918), The Lady of the Lamp (1920), The Little Spitfire (1926–1927) ja Peter Flies High (1931).
Eileen Wilson kuoli 46-vuotiaana 12. elokuuta 1942 New Yorkissa. Hänet haudattiin Forest Lawn Memorial Parkin hautausmaalle Kalifornian Glendaleen Garden of Memory -alueelle.
Hilokin piiri
thumb|200px|Hilokin piiri Taka-Baikalian aluepiirin kartalla. Hilokin piiri on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 14 832 neliökilometriä. Asukkaita on 32 300 henkeä (vuonna 2009).
Piiriin kuuluu Hilokin kaupunki, Mogzonin kaupunkimainen taajama sekä 10 maalaiskuntaa: Bada, Engorok, Glinka, Haragun, Hilogoson, Hušenga, Linevo Ozero, Ukurik, Zakulta ja Žiphegen. Hallinnollinen keskus on Hilok. Asutuskeskuksia on yhteensä 29.
Piirin kautta kulkee Trans-Siperian rautatie sekä Irkutskin ja Tšitan välinen M55-valtatie. Hilokista on matkaa aluepiirin pääkaupunkiin 264 kilometriä.
Talous perustuu rautatieliikenteeseen ja metsäteollisuuteen. Burtuissa louhitaan ruskohiiltä. Maatalous tuottaa viljaa, perunaa, vihanneksia, maitoa ja lihaa.
Hilokissa toimii kotiseutumuseo. Paikallislehtenä ilmestyy Rabotšaja tribuna. Seudulla on useita arkeologisia muistomerkkejä sekä Haljartan buddhalainen kulttipaikka.
Aaron Neville
pienoiskuva|Aaron Neville vuonna 2007. Aaron Neville (s. 24. tammikuuta 1941 New Orleans, Louisiana) on yhdysvaltalainen rhythm and blues- ja soul -laulaja, joka tunnetaan korkeasta äänestään ja hyvin korostetusta vibratostaan. Soolouransa lisäksi Neville on esiintynyt myös perheyhtyeen The Neville Brothers jäsenenä.
Nevillen debyyttisingle oli vuonna 1966 julkaistu Billboardin R&B -listan kärkisingle ”Tell It Like It Is”. Neville on julkaissut vuoteen 2019 mennessä soolourallaan yhteensä 18 studioalbumia, kuten Warm Your Heart (1991).
Neville esiintyi Pori Jazz -festivaaleilla 2012. The Neville Brothers -yhtyeen jäsenenä hän on vieraillut Porissa vuosina 1986 ja 2006.
Guru Nānak
Guru Nānak (pandžabiksi: ਗੁਰੂ ਨਾਨਕ ਦੇਵ; Gurū Nānak Dēv; hindiksi: गुरु नानक; Guru Nānaka, 20. lokakuuta 1469 – 1539) oli sikhiläisyyden perustaja ja ensimmäinen sikhien opettajista, Guruista. Hän syntyi Talwandissa (nykyisin Nankana Sahib), lähellä Lahorea, nykyistä Pakistania. Hänen vanhempansa olivat hinduja ja kuuluivat kauppiaskastiin.
Perimätiedon mukaan Nanak teki neljä suurta matkaa ennen asettumistaan Kartapuriin, Punjabiin. Matkoillaan hän puhui uskontojen tyhjyyttä, pyhiinvaelluksia, kastilaitosta ja leskien uhrausta vastaan.
Hänen seuraajansa oli Guru Angad Dev.
Kastilaitos
Kastilaitos on järjestelmä, jossa yhteiskunnan jäsenen aseman, toimintamahdollisuudet ja kulttuurin määrittää hänen syntyperänsä. Termiä käytetään nykyisin etenkin intialaisesta yhteiskuntajärjestelmästä ja -normistosta. Termin alkuperä on portugalin kielen sanassa casta ('rotu, laji'). Vuonna 2004 Unicef arvioi, että maailmassa 250 miljoonaa ihmistä kokee syrjintää, koska kuuluu alhaiseen kastiin. Kastilaitos on voimissaan laajoilla alueilla Aasiassa ja osissa Afrikkaa.
Kastilaitos Intiassa
Intialaisessa kastijärjestelmässä yhteiskunta on jaettu neljään pääkastiin eli varnaan: bramiineihin (tai brahmaani, oppineita, jotka ovat perehtyneet pyhiin kirjoituksiin, opettajia ja pappeja), kshatriyoihin (sotureita, joiden tehtävänä oli puolustaa maata), vaišyoihin (kauppiaat) ja šudriin (maanviljelijöitä ja käsityöläisiä). Neljän kastin ulkopuolelle jäävät kastittomat, jotka ovat kaikkien neljän pääkastin alapuolella ja jotka tekevät kaikkein vähiten arvostettuja töitä.
Alun perin Intian kastijärjestelmä oli melko joustava ja salli tiettyä liikkumavaraa kastien välillä kunkin yksilön kykyjen ja toiveiden mukaisesti, mutta ajan myötä se kangistui.
Kastilaitos yhdistetään hindulaisuuteen, mutta myös muiden Intian uskontojen sisällä on varnoja ja jateja vastaavia yhteiskuntaluokkia.
Kytheran lentoasema
Kytheran lentoasema ”Aléxandros Aristotélous Onásis” (,, YPA: ΚΑΚΘΩ) on kansallinen lentoasema Kytheran saarella Kreikassa.
Lentoasema avattiin vuonna 1972, vaikka ensimmäinen lentokone laskeutui sinne jo 20. joulukuuta 1971. Lentoaseman kiitotiellä on pituutta 1 461 metriä ja leveyttä 30 metriä. Asema sijaitsee 319 metrin korkeudessa merenpinnasta. Lentoasemalla on yksi matkustajaterminaali, rahtiterminaali sekä 3–4 lentokoneen pysäköintipaikkaa. Lentoasema on omistettu Aléxandros Onásikselle, Aristotélis Onásiksen pojalle, joka kuoli lento-onnettomuudessa vuonna 1973.
Gabber
Gabber on hardcore technon alalaji, joka on nopeampaa kuin perustekno. Yleisin BPM on 175 ja 4/4-tahtista, mutta BPM voi kuitenkin vaihdella 160:n ja 220:n välillä. Gabberille tyypillinen ominaisuus on äänekäs 4/4 tahtia soiva "säröistetty" bassorumpu. Gabber syntyi Rotterdamissa, ja se onkin suosittua erityisesti Hollannissa. HC-piireissä termiä käytetään valtavirran hardcoresta, joka tulee useimmiten Hollannista, mutta ei etenkään nykyään rajoitu pelkästään Hollantiin. HC-piirien ulkopuolella termillä käsitetään usein erheellisesti kaikki hardcore techno. Synnyinmaassaan Hollannissa termi ei ole enää suosiossa ja valtavirran hardcore on yksinkertaisesti hardcore. 90-luvun alun gabber, silloinen gabber house, ei ollut erityisen nopeaa, mutta muuttui nopeammaksi ajan myötä. Vuonna 1997 syntyi gabberin kolmannen sukupolven saundi: newstyle, tai nustyle, joka muuttui hieman hitaammaksi ja bassorummuista tuli massiivisempia. Tyylin varsinainen läpimurto tapahtui 2000-luvun alussa ja nykyään yleensä käytetään vain sanaa hardcore. Nustyle on edelleen kaikista hardcore techno -tyyleistä eniten pinnalla. Eräs tunnetuimmista gabber-artisteista on Angerfist.
Gabba versiolla termistä viitataan usein nopeamman tempon (180-200+ BPM) omaavaan saksalaiseen gabberiin. Mm. Gabba Nation levy-yhtiö on julkaissut tätä tyyliä.
Hardcore techno
Asetelmakerroin
Asetelmakerroin mittaa otanta-asetelman tilastollista tehokkuutta suhteessa yksinkertaiseen satunnaisotantaan. Se määritellään seuraavasti:
,
missä osoittaja on otanta-asetelman totaaliestimaattorin otosvarianssi ja nimittäjä on oletettu yksinkertaisen satunnaisotannan otosvarianssi, joka tulisi kyseeseen samanlaisen otoskoon suhteen. Asetelmakertoimen avulla pystytään laskemaan myös tehokas otoskoko seuraavasti:
missä todellinen otoskoko n on jaettu totaaliestimaatin asetelmakertoimella.
Tulkinta
Survey-otannassa luonnollinen päämäärä on tietysti se, että. Tällaisissa tilanteissa lisäinformaation käyttö otanta-asetelman rakentamisessa on hyödyllistä. Ositettu otanta ja otanta otosyksikön koon mukaan (PPS) ovat useimmiten käytetyimmät tähän tarkoitukseen. Tehokkuutta voidaan myös parantaa lisäämällä avustavaa dataa estimointiproseduuriin malliavusteisten tekniikoiden avulla.
Ryväsotannassa törmätään usein tilanteeseen jolloin. Tämä johtuu siitä, että rypäissä esiintyy sisäkorrelaatiota kiinnostuksen kohteina olevien muuttujien suhteen.
Mikäli, niin otanta-asetelman tehokkuus on samansuuruinen kuin se olisi yksinkertaista satunnaisotantaa käytettäessä.
Yleisluistelun Suomen-mestaruuskilpailut 1916
Suomen vuoden 1916 yleisluistelumestaruuksista kilpailtiin Turussa 29.-30. maaliskuuta. Ohjelmassa oli vain miesten kilpailu. Mestaruus ratkesi sijalukupistein, joskin kolme matkavoittoa takasi mestaruuden pisteistä riippumatta. Turun rata oli vain 330 metriä pitkä.
Miesten yleismestaruus
<br style="clear:both;"/>
Hippolyte et Aricie
thumb|Hippolyte et Aricie, 3. näytöksen kahdeksas kohtaus. Hippolyte et Aricie on Jean-Philippe Rameaun ensimmäinen tragédie en musique, joka ensiesitettiin 1. lokakuuta vuonna 1733 ja joka aikaansai aikanaan valtavan kohun Ranskan oopperapiireissä. Aikalaisen kirjeen mukaan "jotkut pitivät sitä hienostuneena ja Lullyä parempana, toiset taas äärimmäisen monimutkaisena ja yksitoikkoisena". Säveltäjä oli yli 50-vuotias säveltäessään ensimmäisen oopperan ja hän oli aikaisemmin kirjoittanut pääasiassa kosketinsoitinmusiikkia. Teoksen libretto pohjaa kreikkalaiseen mytologiaan, joka on suodatettu ranskalaisen kirjallisuuden kautta. Simon-Joseph Pellegrinin kirjoittaman libreton perustana käytettiin Jean Racinen tragediaa Phèdre (1677).
Oopperan musiikki uudisti oopperoiden orkestrointia energisyydellään ja nopeilla tempoillaan. Lisäksi Rameau käytti edeltäjiään rohkeammin dissonansseja.
Tolueenidi-isosyanaatti
Tolueenidi-isosyanaatti (TDI) on aromaattinen isosyanaatti, jossa on kaksi isosyanaattiryhmää. Tolueenidi-isosyanaattia valmistetaan polyuretaanin monomeeriksi. TDI reagoi polyolien kanssa siten että polyolien alkoholiryhmät reagoivat TDI:n isosyanaattiryhmien kanssa, jolloin muodostuu uretaaniryhmä. Kun molemmissa lähtöaineissa on kaksi reagoivaa ryhmää, molekyyli kasvaa pitkäksi ketjuksi ja muodostuu polyuretaania. TDI:n isomeereistä käytetään yleisesti kahta: 2,4-tolueenidi-isosyanaattia (2,4-TDI, CAS-numero 584-84-9) ja 2,6-tolueenidi-isosyanaattia (2,6-TDI, CAS-numero 91-08-7). Edellistä valmistetaan myös puhtaana, mutta yleisesti käytetyt seokset ovat 80 % ja 65 % 2,4-TDI:tä. TDI on toiseksi käytetyin di-isosyanaatti 34.1 % osuudellaan (2000) – käytetyin on MDI. Tolueenidi-isosyanaattituotanto vuonna 2000 oli 1,4 miljoonaa tonnia.
Valmistus
Tolueenidi-isosyanaattia valmistetaan tolueenista kolmivaiheisella reitillä. Ensin tolueeni nitrataan typpihapolla dinitrotolueeniksi; vaiheessa määräytyy isomeerien suhde. Dinitrotolueeni pelkistetään katalyyttisesti vedyllä diaminotolueeniksi. Edelleen, diaminotolueenista valmistetaan TDI:a karbonyloimalla amiinit fosgeenilla. Fosgeeni aminolysoituu vetykloridiksi, joka otetaan sivutuotteena talteen; reaktio on merkittävä teollisen vetykloridin lähde.
Terveys- ja ympäristövaikutukset
TDI on vaarallista vesieläimille. Veteen jouduttuaan se hydrolysoituu päivässä. Se hajoaa biologisesti, mutta ei tiedetä kauanko hajoaminen kestää.
Brittiläinen Kolumbia
Brittiläinen Kolumbia on Kanadan läntisin, vuonna 1871 perustettu, Tyyneen valtamereen rajoittuva provinssi. Sen maapinta-ala on 925 186 neliökilometriä. Vuonna 2016 asukasluvuksi ilmoitettiin 4 648 055.
Provinssi rajoittuu lännessä Yhdysvaltain Alaskan osavaltioon ja etelässä Washingtonin, Idahon ja Montanan osavaltioihin Yhdysvalloissa. Pohjoisnaapureita ovat Kanadan puolella Yukon ja Luoteisterritoriot, idässä Albertan provinssi.
Lounaisella Vancouverinsaarella sijaitsee provinssin pääkaupunki Victoria. Provinssin suurin kaupunki on Vancouver, joka on mantereen puolella.
Historia
Brittiläisen Kolumbian alue asutettiin varsin pian jääkauden jälkeen. Eurooppalaiset saapuivat alueelle 1778, jolloin alueen alkuperäisväestön lukumäärä oli arviolta 300 000. James Cook purjehti Vancouverinsaarelle 1778, ja pian häntä seurasivat uudisasukkaat. Uudisasukkaiden tuomat taudit aiheuttivat suurta tuhoa alkuperäisväestössä, joka oli suhtautunut ystävällisesti eurooppalaisiin.
1800-luvulla Hudson Bay Company etsi uutta toimipistettä Tyynenmeren rannikolta, ja sen työntekijä James Douglas asettui Vancouverinsaarelle 1842. Seuraavana vuonna saaren eteläkärkeen perustettiin Fort Victoria, josta kehittyi provinssin nykyinen pääkaupunki. Cariboon alueelta löydettiin 1860-luvulla kultaa, mikä aiheutti kultaryntäyksen ja Brittiläinen Kolumbia kasvoi räjähdysmäisesti. Brittiläinen Kolumbia siirtyi Hudson Bay Companyltä kruunulle 1870, ja siitä tuli provinssi 1871.
Provinssi koki toisen suuren kasvupyrähdyksen 1950-luvulla, kun kaupungistumisen myötä ihmisiä muutti suurimpiin asutuskeskuksiin. Alaskan tie oli lisännyt provinssin kauttakulkua, mutta uusi Trans-Kanadan valtatie mahdollisti hyvät liikenneyhteydet muualle Kanadaan.
Maantiede
Brittiläisen Kolumbian maisemaa hallitsevat Kalliovuoret ja Kolumbiavuoret. Vuoristojoen väliin jäävä tasankoalue on nimeltään Sisäylänkö, ja vuoristojen pohjoispuolella on Alaskaan ulottuva Stikinen ylänkö. Provinssin koillisosa on osa suuria tasankoja. Tasanko- ja ylänköalueet ovat valtavien metsien peitossa. Ylängöiltä saavat alkunsa lukuisat joet, joista suurimmat ovat itään laskeva Peace sekä Tyyneenmereen laskevat Fraser ja Columbia.
Kaupungit
thumb|Vancouver. Kymmenen suurinta kaupunkia asukasluvun mukaan
Hallinto
thumb|Provinssin parlamenttitalo. Brittiläinen Kolumbia on provinssi, mikä tarkoittaa että sillä on laaja itsehallinto. Provinsseilla on oma verotus ja lainsäädäntö, sillä ne itse huolehtivat muun muassa järjestyksestä, paikallisesta infastruktuurista, luonnonvarojen käytöstä, koulutuksesta ja terveydenhuollosta. Provinsseilla on omat perustuslait, jotka eivät kuitenkaan saa olla ristiriidassa liittovaltion perustuslain kanssa. Sama pätee muuta lainsäädäntöä.
Brittiläisen Kolumbian parlamentti säätää provinssin lait. Parlamentti on yksikamarinen ja sen jäsenet valitaan suorilla vaaleilla neljän vuoden välein. Provinssin 87 vaalipiiristä valitaan jokaisesti yksi edustaja parlamenttiin. Vaalit voittaneen puolueen johtajasta tulee Brittiläisen Kolumbian pääministeri ja hän valitsee hallituksen. Varakuvernöörin tehtävänä on hyväksyä parlamentin asettamat lait. Lisäksi hän edustaa provinssia ulospäin.
Provinssin tuomiovaltaa pitää kolme tuomioistuinta. Ne ovat provinssin tuomioistuin (Provincial Court), ylioikeus (Supreme Court) ja vetoomustuomioistuin (Court of Appeal).
Hallinnollinen jako
thumb|200px|Brittiläisen Kolumbian kartta Brittiläinen Kolumbia on jaettu 29 kunnallispiiriin (engl. Regional district), jotka muodostuvat kunnista. Provinssissa on yhteensä 162 kuntaa jotka järjestävät kunnallispalvelut osittain kunnallispiirien kautta. Esimerkiksi aluesuunnittelu, tiestö ja vesiverkko ovat kunnallispiirien vastuulla. Kunnallishallinto on rajoitettu asutuskeskuksiin, minkä vuoksi suurin osa provinssista ei kuulu minkään kunnan alueeseen. Nämä alueet ovat suoraan kunnallispiirien alaisina.
Kunnallispiirit ovat:
Onan
Onan on Raamatussa esiintyvä henkilö ensimmäisen Mooseksen kirjan 38. luvussa. Onan oli Juudan toiseksi vanhin poika, jonka Jahve antoi kuolla, koska hän ei suostunut siittämään jälkeläistä leskeksi jääneelle kälylleen. Kieltäytyminen lapsen siittämisestä oli vastoin leviraattiavioliiton periaatetta, ja sillä oli suuri taloudellinen merkitys perinnönjaon kannalta Vanhan testamentin patriarkkojen aikakauden yhteisöissä.
Itsetyydytystä tarkoittava sana onania ja siitä johdettu verbi onanoida pohjautuvat Onanin nimeen, vaikka Raamatun mukaan Onanin synti ei ollut itsetyydytys vaan keskeytetty yhdyntä (hän ”antoi siemenensä mennä maahan”).
Sde Boker
Sde Boker on kibbutsi Negevin autiomaassa Israelin Eteläisellä hallintoalueella. Kibbutsi perustettiin vuonna 1952 ja sen asukasluku oli vuoden 2018 lopussa 464.
Maantiede
thumb|vasen|Maisemaa lähellä kibbutsia. Sde Boker sijaitsee Israelin Negevin autiomaan keskiosissa noin 19 kilometriä Yeruhamista etelään.
Historia
Sde Bokerin kibbutsi perustettiin vuonna 1952. Sen asukkaat olivat tyypillisesti eri israelilaisten poliittisten liikkeiden toimijoita. Esimerkiksi David Ben-Gurion muutti vaimonsa kanssa Sde Bokeriin vuonna 1953. Tarkoitus oli aloittaa maatalous keskellä tuolloista aavikkoa. Maata vallattiin maatalouskäyttöön hyödyntämällä keinokastelua. Vettä aavikolle saadaan ajoittaisten sateiden tuottamista tulvavesistä ja jätevedestä.
Talous
Sde Bokerissa kasvatetaan esimerkiksi hevosia, lampaita ja siipikarjaa. Alueella on myös sitruspuutarhoja ja viiniviljelmiä.
Vuonna 1965 perustettu Midreshet Ben-Gurion, joka sijaitsee noin viisi kilometriä kibbutsista etelään, on oppilaitos, joka sisältää sisäoppilaitoksen ja opettajakoulun.
Väestö
Sde Bokerin asukasluku oli vuoden 2018 lopussa 464. Vuonna 2002 vastaava lukema oli 471.
Sonny Kittel
thumb|Sonny Kittel 2012 Sonny Kittel (s. 6. tammikuuta 1993) on saksalainen jalkapalloilija, joka pelaa keskikenttämiehenä Bundesliigaa Eintracht Frankfurtin joukkueessa. Hän pelasi juniorivaiheessa kesään 1999 saakka VfB Gießen -joukkueessa. Heinäkuusta 1999 alkaen Kittel on edustanut Frankfurtia.
Abominations of Desolation
Abominations of Desolation on yhdysvaltalaisen death metal -yhtye Morbid Angelin julkaisema albumi. Sen oli tarkoitus olla yhtyeen ensimmäinen vuonna 1986, mutta se ei ollut tyytyväinen siihen. He julkaisivat debyyttinsä 1989. Abominations of Desolation puolestaan julkaistiin vasta 1991 ikään kuin "kokoelmana". Levyltä löytyy kaksi kappaletta debyytiltä Altars of Madness, Chapel of Ghouls ja Lord of All fevers.
Kokoonpano
Kokoonpano levyllä on hieman epäselvää. Ilmoitettu on kaksi erilaista kokoonpanoa:
Slantsy
Slantsy on kaupunki Leningradin alueella Pljussajoen varrella 152 kilometriä Pietarista lounaaseen, lähellä Viron rajaa. Kaupunki on Slantsyn piirin keskus. Vuonna 2010 Slantsyn kaupungissa asui 33 587 ja koko piirikunnassa 43 653 henkeä.
thumb|210px|left|Leninin aukio ja kulttuuritalo Slantsyssa. thumb|210px|left|Kaivosmiesten kulttuuritalo Slantsyssa.
Slantsy tarkoittaa suomeksi liuskekiveä ja asutus onkin syntynyt vuonna 1930 perustetun liuskekivilouhoksen yhteyteen. Vuonna 1934 Slantsysta tuli Leningradin alueen Outovan piiriin kuulunut taajama ja vuonna 1941 samannimisen piirin keskus. Toisessa maailmansodassa se tuhoutui pahoin. Vuonna 1949 Slantsyyn liitettiin Bolšije Lutškin taajama ja se sai kaupungin statuksen. 1990-luvun alun jälkeen Slantsyn väkiluku on laskenut voimakkaasti (42 600 asukasta vuonna 1992 ).
Liuskekiven louhintaa harjoittaa Leningradslanets, jonka toiminta on viime vuosina huomattavasti supistunut. Nykyään kaupungin suurin teollisuuslaitos on Slantsyn kemian tehdas, joka on siirtynyt liuskekivestä pääosin öljyn jalostukseen. Kolmanneksi suurin yritys on HeidelbergCement-konserniin kuuluva sementtitehdas Tsesla. Lisäksi kaupungissa toimii ompelimo, metsäteollisuuspiiri ja elintarviketeollisuutta.
Slantsy sijaitsee Pietarin ja Autovan välisen rautatien varrella. Kaupungista on linja-autoyhteys Pietariin, Pihkovaan, Jaamaan, Outovaan, Lugaan, Novgorodin ja Kohtla-Järveen. Kaupungin läpi pohjoiseen laskeva Pljusajoki on Narvanjoen itäinen sivuhaaraa ja kohtaa pääuoman Narvan tekojärvellä.
Kaupungissa toimii lasten musiikki- ja taidekoulu, kaksi kulttuuritaloa ja kotiseutumuseo.
Church of Hawkwind
Church of Hawkwind on Hawkwindin albumi vuodelta 1982.
Albumin historia
Albumia pidetään yleisesti enemmän Dave Brockin sooloalbumina, koska hän sävelsi suuren osan kappaleista yksin ja tuotti albumin salanimellä Dr. Technical, jota hän oli käyttänyt jo 1970-luvulla. Albumin musiikillinen teema on suureksi osaksi enemmän elektronisessa musiikissa kuin yhtyeen aiemmin suosimassa heavy rockissa. Brockin lisäksi basisti-kosketinsoittaja Harvey Bainbridge on ainoa muusikko joka esiintyy albumin kaikilla kappaleilla. Brock ja Bainbridge olivat työstäneet kappaleita jo kesällä 1981, kun Sonic Attack -albumin nauhoituksissa oli tauko rumpali Martin Griffinin sairastuttua ja näin kappaleisiin tuli vahvasti elektroninen leima molempien soittaessa syntetisaattoria ja kosketinsoittimia. Albumi viimeisteltiin koko yhtyeen voimin alkuvuodesta 1982. Saman vuoden toukokuussa julkaistu albumi nousi Britannian albumilistalla sijalle 26.
Albumin sisältö
Perinteisempiä space rock-kappaleita albumilla ovat "Nuclear Drive", "Light Specific Data", "Star Cannibal", "Fall Of Earth City" ja "Looking In The Future" (joka nauhoitettiin uudelleen albumille It Is the Business of the Future to Be Dangerous vuonna 1993 nimellä "Letting In The Past") loppujen kappaleiden edustaessa vahvasti elektronista musiikkia. "The Phenomenon Of Luminosity" sisältää astronautti John Glennin ääninäytteen Mercury-Atlas 6 -lennolta vuodelta 1962. Kappale "Experiment With Destiny" on uusi versio Sonic Attack -albumilla olleesta "Virgin Of The World" -kappaleesta. "Some People Never Die" -kappaleessa kuullaan ääninäytteet Lee Harvey Oswaldin ja Robert Kennedyn ampumisien tv-lähetyksistä. Kappale tunnetaan myös nimellä "Assassination" ja se on nauhoitettu ensi kerran jo 1970-luvulla. Kappaleessa esiintyvät Marc Sperhauk ja Capt Al Bodi olivat yhtyeen faneja jotka lähettivät demonauhansa Brockille, joka puolestaan käytti nauhaa kappaleella.
CD-versiot
Vuonna 1994 julkaistun CD-painoksen tekee mielenkiintoiseksi kolme bonuskappaletta, jotka on nauhoitettu 1990-luvulla lähes täysin eri kokoonpanolla, ja jotka ovat sekoitettu levyn alkuperäisen toisen puolen kappalejärjestyksen sekaan. Atomhenge Records julkaisi albumista remasteroidun version oikealla kappalejärjestyksellä ja albumin teon aikaisilla bonuskappaleilla vuonna 2010. Alkuperäisen albumin a-puolen teemana oli "space" eli avaruus ja b-puolen "fate" eli kohtalo.
Kappaleet
A-puoli - Space
B-puoli - Fate <OL START=7> <LI>"Joker At The Gate" ( Brock/Bainbridge ) - 1:51 <LI>"Some People Never Die" ( Brock ) - 3:52 <LI>"Light Specific Data" ( Brock ) - 3:48 <LI>"Experiment With Destiny" ( Brock/Bainbridge ) - 2:31 <LI>"The Last Messiah" ( Brock/Bainbridge ) - 1:27 <LI>"Looking In The Future" ( Brock ) - 4:03 </OL>
Atomhengen version (2010) bonuskappaleet:
<OL START=13> <LI>"Angel Voices" (extended version) - 2:21 <LI>"Harvey's Sequence" ( Bainbridge ) - 3:01 <LI>"Fall Of Earth City" (alternate version) - 4:50 <LI>"Water Music (Light Specific Data)" (demo) - 4:42 <LI>"Looking In The Future" / "Virgin Of The World" ( Brock/Bainbridge ) - 10:23 </OL>
Muusikot
sekä:
Taikuuden tuoksu
Taikuuden tuoksu on Cliff McNishin vuonna 2001 ilmestynyt varhaisnuorten fantasiaromaani. Se on myös trilogian toinen osa.
Juoni
Kirja sijoittuu vuoden päähän Noidan loitsu-teoksen tapahtumista. Rachelin ja Ericin tuntema kotimaailma on muuttumassa. Rachel on jo kauan salannut omat taikavoimansa, kun maahan alkaa ilmestyä muita taikavoimaisia lapsia. Rachel on innoissaan ja lähtee etsimään lahjakkaimpia lapsia ja löytää muun muassa Yemin. Pian kaikki lahjakkaat lapset kuitenkin katoavat jättämättä mitään johtolankoja. Rachelille selviää, että Dragwenan planeetalta on saapunut noitia kostamaan sisarensa kuoleman. He kokoavat lapsista armeijaa, jonka avulla pyrkivät saamaan maan haltuunsa. Rachel alkaa koota omaa armeijaansa pysäyttääkseen noitien toimet. Rachelin perään lähetetään Heiki-niminen tyttö, joka haluaa tuhota tämän. Rachel kuitenkin voittaa Heikin taistelussa ja naamioituu häneksi. Rachel, Erik, Morpeth ja muut lapset suuntavat pohjoisnavalle, jossa käydään suuri taistelu noitien ja lasten välillä.
Taustaa
McNish kertoo kotisivuillaan, että hänen tarkoituksenaan ei ollut alun perin kirjoittaa jatko-osaa Noidan loitsu-kirjalle mutta ehdotti asiaa Orionin kustannusyhtiölle, joka piti ajatuksesta. Kirjan henkilöistä kirjailija mainitsee, että hän halusi luoda pahatahtoisen tyttöhahmon (Heikin). Hän harkitsi myös poikaa mutta uskoi, että Rachelin olisi parempi taistella tyttöä vastaan. Lisäksi hän kertoi myös haluavansa nostaa Ericin tärkeyden Rachelin tasolle.
Vastaanotto
The Daily Telegraph kehui kirjan juonta sekä yllättäviä juonenkäänteitä, minkä lisäksi myös The Times on kehunut kirjaa.
OGAE
thumb|OGAE:n logo. OGAE (ransk. Organisation Générale des Amateurs de l'Eurovision) on kansainvälinen Eurovision laulukilpailun faniklubi. Järjestö sai alkunsa Suomesta, Savonlinnasta vuonna 1984, perustajanaan Jaripekka Koikkalainen. Järjestö järjestää vuosittain netissä neljä ei-kaupallista kilpailua (Second Chance Contest, Song Contest, Video Contest ja Home Composed Song Contest). OGAE Second Chance Contest on kansallisissa euroviisukarsinnoissa kisanneiden, ilman edustuspaikkaa jääneiden kappaleiden välinen kilpailu, johon kunkin maan faniklubit valitsevat suosikkilaulunsa. Sen Suomi on voittanut kerran, Anna Erikssonin kappaleella "Oot voimani mun" vuonna 2000. Ruotsi on voittanut kyseisen kisan peräti 17 kertaa. OGAE Song Contest on eri maiden hittikappaleiden välinen kilpailu, johon faniklubit valitsevat viimeisen vuoden aikana julkaistun, maan omalla kielellä esitetyn laulun. Sen voittajiin kuuluvat muun muassa brittiläiset Kate Winslet, Coldplay, Adele ja Dua Lipa. OGAE Video Contest on viimeisen vuoden aikana julkaistuille musiikkivideoille tarkoitettu eri maiden välinen kilpailu ja Home Composed Song Contest harrastajien itse tekemien kappaleiden välinen kilpailu. Tässä kisassa Suomi on saavuttanut neljä voittoa.
OGAE Second Chance Contestin voittajat 1987–2021
Kilpailun voittajista Ruotsia ovat itse Eurovision laulukilpailussa edustaneet Lena Philipsson (2004), Gladys del Pilar (2002), Lotta Engberg (1987), Sanna Nielsen (2014) ja Anna Bergendahl (2010). Carola Häggkvist ja Måns Zelmerlöw ovat saavuttaneet Ruotsille myös euroviisuvoiton vuosina 1991 ja 2015 sekä Helena Paparizou Kreikalle vuonna 2005. Norjaa ovat Euroviisuissa edustaneet Merethe Trøan (1992) ja KEiiNO (2019). Hera Björk edusti Islantia vuonna 2010 ja Yohanna 2009. Anna Oxa edusti Italiaa 1989.
OGAE Second Chance Contestin Suomen edustajat 1988–2022
Saara Aalto ja Darude feat. Sebastian Rejman ovat edustaneet Suomea myös itse Eurovision laulukilpailussa vuosina 2018 ja 2019.
OGAE Retrospective Second Chance Contestin voittajat 1968–1986
OGAE ryhtyi vuonna 2003 järjestämään myös takautuvia äänestyksiä aloittaen vuoden 1986 karsinnoista ja jatkaen vuosi kerrallaan taaksepäin.
Kilpailun voittajista myös itse Eurovision laulukilpailuun ovat osallistuneet Ingrid Peters (Saksa 1986), Paola del Medico (Sveitsi 1969 ja 1980), Olivia Newton-John (Iso-Britannia 1974), Ricchi e Poveri (Italia 1978) ja Cliff Richard (Iso-Britannia 1968 ja 1973) ja sen ovat voittaneet ABBA (Ruotsi 1974) ja Salomé (Espanja 1969).
OGAE Retrospective Second Chance Contestin Suomen edustajat 1968–1986
Suomea myös itse Eurovision laulukilpailussa ovat edustaneet Sonja Lumme (1985), Riki Sorsa (1981), Anneli Saaristo (1989), Kirka (1984), Ami Aspelund (1983), Markku Aro ja Koivistolaiset (1971), Vesa-Matti Loiri (1980) ja Katri Helena (1979 ja 1993).
OGAE Song Contestin voittajat 1986–2021
Kilpailun voittajista Eurovision laulukilpailuun ovat osallistuneet Yardena Arazi (Israel 1976 ja 1988), Mary Roos (Saksa 1972 ja 1984), Karoline Krüger (Norja 1988), Anita Skorgan (Norja 1977, 1979 ja 1982), Nucha (Portugali 1990), Paloma San Basilio (Espanja 1985), Nanne Grönvall (Ruotsi 1996), Helena Paparizou (Kreikka 2005), Franka Batelić (Kroatia 2018), Nina Zilli (Italia 2012), Pastora Soler (Espanja 2012) ja Dami Im (Australia 2016). Laura Pausini on yksi Euroviisujen juontajista 2022.
OGAE Song Contestin Suomen edustajat 1986–2022
Suomea myös Eurovision laulukilpailussa ovat edustaneet Vicky Rosti (1987), Marion Rung (1962 ja 1973), Kirka ja taustalla Kaija Koo (1984), Katri Helena (1979 ja 1993), Taikapeilin Nina Tapio ja Hanna-Riikka Siitonen (Geir Rönningin taustalla 2005), Jari Sillanpää (2004), Capri (Waldo's Peoplen taustalla 2009), CatCat (1994), Laura Voutilainen (2002) ja Softengine (2014). Lisäksi euroviisukarsintoihin ovat osallistuneet Paula Koivuniemi (kuutena vuonna aikavälillä 1975–1993), Movetron (2008), Aikakone (1996 ja 2002), Ultra Bra (1998), Marjorie (neljänä vuonna aikavälillä 1988–1993), Nylon Beat (1998 ja 2000), Kirsi Ranto (2004), Anna Eriksson (2000), Taiska (1981) ja Erika Vikman (2020). Uuden Musiikin Kilpailun väliaikanumerona ovat esiintyneet Jenni Vartiainen (2017), Robin Packalen (2012 ja 2016) ja Behm (2020) sekä Antti Tuisku (2015 sekä 2021, jolloin hän toimi myös juontajana).
Alphabet City
thumb|Alphabet City tummansinisellä Manhattanin kartassa Alphabet City on kaupunginosa East Villagessa, Manhattanin kaakkoisosassa, New York Cityssä. Kaupunginosan nimi, "aakkoskaupunki", tulee aakkosten alkukirjainten (A, B, C, D) mukaan nimetyistä kaduista. 1990-luvulla aluetta asuttivat maahanmuuttajat ja vähemmistöt ja rikollisuus oli korkealla, mutta 2000-luvulle tultaessa ongelmat ovat vähentyneet ja asuntojen vuokrat moninkertaistuneet.
Pikkuvuorimedestäjä
Pikkuvuorimedestäjä (Cinnyris reichenowi) on medestäjien heimoon kuuluva varpuslintu.
Levinneisyys
Pikkuvuorimedestäjää tavataan Burundissa, Kamerunissa, Keski-Afrikan tasavallassa, Kongon demokraattisessa tasavallassa, Päiväntasaajan Guineassa, Keniassa, Nigeriassa, Ruandassa, Etelä-Sudanissa, Sudanissa ja Ugandassa. Sitä on kuvattu yleisestä runsaslukuiseksi. Lajin kannankehitys on vakaa, ja se on luokiteltu elinvoimaiseksi.
Laura Roca
Laura Roca Montalá (s. 8. tammikuuta 1980 Terrassa) on espanjalainen uimari, joka edusti kotimaataan kesäolympialaisissa 2000. Siellä hän karsiutui alkuerissä kaikista kolmesta lajistaan; 200 metrin vapaauinnista, 4 × 200 metrin vapaauintiviestistä sekä 4 × 100 sekauintiviestistä.
Roca voitti EM-hopeaa pitkällä radalla 4 × 200 vapaauintiviestissä Berliinissä 2002, yhdessä Melissa Caballeron, Tatiana Rouban sekä Erika Villaécijan kanssa.
Jamkids Musiikkikoulu
Jamkids on varhaisiän musiikkikasvatukseen keskittynyt musiikkikoulu, joka toimii Espoossa, Helsingissä, Vantaalla, Kirkkonummella ja Lohjalla yhteensä 17 opetuspisteessä. Koulu on ensimmäinen useilla paikkakunnilla ketjumaisesti toimiva musiikkikoulu Suomessa. Koulu pyrkii edistämään musiikkia elämänmittaisena harrastuksena.
Koulun toiminta alkoi vuonna 2006, jolloin erityisenä tavoitteena oli kanteleen soiton suosion edistäminen ja siihen liittyvien mielikuvien uudistaminen. Toiminnan kasvaessa tarjonta on monipuolistunut ja koulu tarjoaa opetusta kaikilla bändisoittimilla. Syksyllä 2018 koulun vauva-, taapero- ja bändimuskareissa käy noin 1000 0–6-vuotiasta musiikinharrastajaa.
Abderrazak Hamdallah
Abderrazak Hamdallah (, s. 17. joulukuuta 1990 Safi) on marokkolainen jalkapalloilija. Hyökkääjänä pelaava Hamdallah edustaa Saudi-Arabian liigassa al-Ittihadia. Hän on kotimaansa ja Saudi-Arabian lisäksi pelannut Norjassa, Kiinassa ja Qatarissa.
BAA-kausi 1946–1947
BAA-kausi 1946–1947 oli BAA-liigan 1. kausi. Runkosarja käynnistyi 11 joukkueen voimin 1. marraskuuta 1946 ja päättyi 31. maaliskuuta 1947. Ensimmäisen mestaruuden voitti 22. huhtikuuta loppuneiden pudotuspelien päätteeksi Philadelphia Warriors kaadettuaan finaalisarjassa Chicago Stagsin otteluvoitoin 4–1.
Runkosarja
V=voitot, H=häviöt, V%=voittoprosentti
Abderrazak Hamdallah
Maajoukkueura
Hamdallah edusti Marokon alle 23-vuotiaiden maajoukkuetta vuosina 2010–2012. Hän oli tärkeässä roolissa alle 23-vuotiaiden Afrikan-mestaruuskisojen karsinnoissa, joissa hän teki Marokolle kolme maalia. Hän ei kuitenkaan pelannut kisoissa.
Marokon A-maajoukkueessa Hamdallah pelasi ensi kerran 29. helmikuuta 2012 ystävyysottelussa Burkina Fasoa vastaan. MM-kilpailuissa 2022, joissa Marokko ylsi kaikkien aikojen ensimmäisenä afrikkalaismaana MM-kilpailujen välieriin, Hamdallah tuli vaihdosta kentälle Marokon kaikissa kolmessa alkulohko-ottelussa ja Ranskaa vastaan pelatussa välieräottelussa. Hän on pelannut jouluun 2022 mennessä 22 A-maaottelua ja tehnyt niissä kuusi maalia: kesäkuussa 2013 yhden maalin MM-karsintaottelussa Tansaniaa vastaan, lokakuussa 2014 kolme maalia ystävyysottelussa Keski-Afrikan tasavaltaa vastaan ja marraskuussa 2014 kaksi maalia ystävyysottelussa Beniniä vastaan.
Pikaluistelun matkakohtaiset Suomen-mestaruuskilpailut 1969
Pikaluistelun matkakohtaiset Suomen-mestaruuskilpailut 1969 järjestettiin Lauritsalassa 1.-2. maaliskuuta. Ainoastaan miehet kilpailivat. Naisten matkamestaruudet jaettiin yleisluistelijoiden SM-kilpailujen yhteydessä.
500 metriä
<br style="clear:both;"/>
1 500 metriä
<br style="clear:both;"/>
5 000 metriä
<br style="clear:both;"/>
10 000 metriä
<br style="clear:both;"/>
Andrew W. Mellon
Liiketoiminta
Mellon opiskeli Western Universityssä (nyk. Pittsburghin yliopisto) ja työskenteli vuodesta 1874 isänsä Thomas Mellonin viisi vuotta aiemmin perustamassa T. Mellon and Sons -pankissa. Vuonna 1882 isä luovutti pankin omistuksen hänelle. Mellon loi taloudellisen mahtinsa tarjoamalla pääomia Pittsburghin kasvavalle teräs-, alumiini-, öljy-, kivihiili-, koksi- ja kemianteollisuudelle. Hän lainasi pääomaa monien sittemmin menestyksiksi muodostuneiden teollisuusyritysten perustamiseen, joukossa muun muassa Aluminum Company of America (Alcoa) ja Gulf Oil. Yhdessä Henry Clay Frickin kanssa Mellon perusti Union Steel Company -teräsyhtiön ja vuonna 1889 Union Trust Companyn, josta tuli sen jälkeen hänen rahoitustoimintansa keskus. 1920-luvun alussa Mellonin oli yksi Yhdysvaltain rikkaimmista ihmisistä.
Lahjoitukset ja myöhempi vaikutus
Mellonin alkuperäinen pankki ja Union Trust fuusioituivat vuonna 1946 Mellon National Bank and Trust Companyksi, jonka johto säilyi suvussa vuoteen 1967. Lukuisten fuusioiden jälkeen yhtiön nimi oli viimeksi Mellon Financial Corporation. Se yhdistettiin vuonna 2006 Bank of New Yorkin kanssa. Uusi yritys on nimeltään Bank of New York Mellon.
Nissan Navara
Nissan Navara on Nissanin vuodesta 1988 lähtien valmistama lava-automalli. Mallin nimi Navara tulee espanjalaisesta Navarran maakunnasta. Pohjois- ja Etelä-Amerikan markkina-alueilla autoa myydään nimellä Nissan Frontier.
08/15 (romaanitrilogia)
08/15 on saksalaisen kirjailijan Hans Hellmut Kirstin romaanitrilogia, jolla hän nousi 1950-luvun puolivälissä maailmanmaineeseen ja saksalaisen kirjallisuuden eturiviin. . Teosten pohjalta on Paul May ohjannut elokuvasarjan 08/15. Kirjasarjan nimen taustalla on maailmansodissa käytössä ollut saksalainen konekivääri MG 08/15. Kirst itse oli Reichswehrin ammattisotilas vuodesta 1933.
Nissan Navara
Nissan Navara D23 (2014–)
Neljännen sukupolven Navaralla on sisarmallit Mercedes-Benz X-sarja ja Renault Alaskan, joiden erot alkuperäismalliin ovat lähinnä kosmeettisia.
Haapavirran kanava
Haapavirran kanava on Pielisjoessa sijaitseva kanava joka jäi pois käytöstä vuonna 1971 kun Kuurnan kanava valmistui.
Haapavirran kanava rakennettiin vuosina 1882–1883 Haapavirran kosken itäpuolella olleen niemen poikki sen jälkeen kun vuonna 1879 tehty kosken perkaus ei ollut onnistunut. Kanavan pituus oli 354 metriä ja sen puurakenteisen sulun pituus oli 35,6 metriä, leveys 7,7 metriä ja syvyys 2,1 metriä. Puinen sulku muutettiin betonisuluksi 1913-1915. Kanavasta on nykyisin jäljellä portiton sulku ja kanavanvartijan talo. Vedenpinta kanavassa on nykyisin korkeammalla kuin kanavan käyttöaikana.
Lähteet
62.7°N, 30.05833°W
Karmiinikorusimppu
Karmiinikorusimppu (Sebastes ruberrimus) on korusimppujen heimoon kuuluva Tyynenmeren pohjoisosan kalalaji.
Ulkonäkö ja koko
Kala on enintään 105 cm pitkä. Se on väritykseltään oranssin ja keltaisen sävyinen.
Levinneisyys ja elinympäristö
Karmiinikorusimppua esiintyy Alaskanlahdelta Kalifornianlahdelle enimmäkseen kiviriutoilla ja soraisilla pohjilla.
Lisääntyminen
Kutuaika on tammi-toukokuussa. Poikaset kuoriutuvat emon sisäpuolella ja syntyvät elävinä.
Ravinto
Laji syö muita kaloja ja äyriäisiä.
PAD-liike
thumb|250px|PAD:n kannattajia PAD-liike eli Kansan liitto demokratian puolesta (,, tunnetaan myös nimillä Kansallinen vapautusliitto (กลุ่มพันธมิตรกู้ชาติ), Kansallinen vapautuspuolue (พลพรรคกู้ชาติ) ja Keltapaidat (คนเสื้อเหลือง)) on erittäin voimakas monarkistinen kansanliike Thaimaassa. Alun perin se muodostui entisen pääministerin Thaksin Shinawatran vastustajien liittoumaksi, mutta myöhemmin se on laajentunut yleiseksi poliittisia vaatimuksia esittäväksi liikkeeksi, joka on yksi päätekijä vuodesta 2005 jatkuneessa Thaimaan sisäpoliittisessa kriisissä. PAD-liike tuki Thaimaan vallankaappausta vuonna 2006.
Paiholan kanava
Paiholan kanava rakennettiin vuosina 1875–1876. Kanavan pituus oli 266 metriä ja sen puurakenteisen osittain kallioon louhitun sulun pituus oli 35,6 metriä, leveys 7,7 metriä ja syvyys 2,1 metriä. Puinen sulku muutettiin betonisuluksi 1918. Kanavasta on nykyisin jäljellä veden alle jäänyt sulku ja kanavanvartijan talo.
PAD-liike
Jäsenet
thumb|250px|Sondhi Limthongkul(vasen) Somsak Kosaisuuk(oikea) PAD-liike koostuu koulutetusta eteläläisestä ja bangkokilaisesta keski- ja yläluokasta, akateemisista henkilöistä, konservatiivisesta eliitistä, armeijan upseereista, Demokraattisen puolueen ryhmistä sekä valtionyritysten ammattiyhdistyksistä. Tiivistettynä sitä voidaan kuvata urbaaniväestöstä koostuvaksi akateemisen eliitin ja ammattiyhdistysten liitoksi. Liikkeen johtajiin kuuluvat mediamoguli Sondhi Limthongkul sekä sosiaalityöntekijä, ay-aktiivi ja Thaksinin entinen kannattaja Chamlong Srimuang.
Paiholan kanava
Lähteet
62.68278°N, 29.92611°W
PAD-liike
Ideologia
PAD:n tavoitteena on kaata maan hallitus, syrjäyttää PPP kokonaan politiikasta sekä kitkeä maan politiikasta kaikki "thaksinilaisuus". PAD-liikkeen mukaan demokratia on epäonnistunut Thaimaassa. Sen mielestä ymmärtämätön maalaisväestö ei ole kykeneväinen valitsemaan maalle hyvää parlamenttia. Vahvan, korruptoitumattoman ja vakaan hallitusvallan saavuttamiseksi se kannattaa kuninkaanvallan kasvattamista. Se on ehdottanut perustuslainlisäyksiä, jotka tekisivät parlamentista pääasiallisesti kuninkaan nimittämän hallintoelimen. Liike kannattaa mahdollisimman monarkistista hallintoa ja monet kannattajista ovat rojalisteja, jotka kannattavat nimenomaan nykyistä kuningas Bhumibol Adulyadejiä. Kannattajat kantavat monesti kuninkaan kuvaa, Thaimaan lippua sekä keltaista lippua tai paitaa. Tästä tulee nimitys "keltapaidat". Keltainen on kuningasvallan väri. PAD vaatii armeijalle ja kansalle enemmän valtaa sekä suurempaa roolia thaipolitiikassa maan vakauttamiseksi. Se vastustaa PPP:n kannattamaa vallan hajauttamista ja puolueen sen mielestä harjoittamaa populistista talouspolitiikkaa.
Hajaantuminen
PAD-liike hajaantui syyskuun 19. päivänä 2006 tapahtuneen sotilasvallankaappauksen jälkeen todettuaan sen tavoitteiden tapahtuneen. Se järjestäytyi kuitenkin uudelleen 2007, kun ensimmäisissä sotilasvallankaappauksen jälkeisissä vaaleissa Shinawatran entinen puolue PPP (People´s Power Party) sai Samak Sundaravejin johtaman vaalivoiton ja enemmistön parlamenttipaikoista. PPP päätti vahvistaa sotilashallinnon tekemän uuden perustuslain sen jälkeen, kun sen eräs johtohenkilöistä paljastui syylliseksi vaalivilppiin. Perustuslain mukaan tämä vaalivilppi voisi johtaa puolueen hajottamiseen. PAD uskoo, että perustuslain vahvistamisen takana on tavoite saattaa maanpaossa oleva Thaksin Shinawatra takaisin maan johtoon. Toukokuussa 2008 PAD aloitti katumielenosoitukset Makhawanin sillalla Ratchadamnoenin kadulla. Elo- ja syyskuussa 2008 PAD valtasi hallitusrakennuksen painostaakseen Samin hallituksen eroamaan. Tällöin liikkeellä oli kymmeniä tuhansia mielenosoittajia. PAD:n kannattajat myös pysäyttivät lentoliikenteen Phuketin, Krabin ja Hat Yai kentillä, autoliikenteen pääteillä ja junaliikenteen sen jälkeen, kun mielenosoittajien ja poliisin yhteenotossa useita protestoijia loukkaantui.
Yleisradion valtaaminen
PAD vetäytyi yleisradiosta huomattuaan sen lähettävän lähetyksiä etälähettimen avulla, mutta pitivät hallitusrakennuksen vallattuna. PAD:n kannattajien ja vastustajien välinen väkivalta jätti tuolloin jälkeen kymmenittäin loukkantuneita ja yhden kuolleen PAD:n vastustajan. Ammattiliittojen PAD:lle antama lakkotuki on uhannut pysäyttää koko maan sähkön- ja vedenjakelun, Lopulta PAD sai tavoitteensa läpi, kun Samak erosi tehtävästään perustuslakituomioistuimen todettua hänet syylliseksi siihen, että hän oli esiintynyt tv-sarjassa ollessaan jo pääministeri. thumb|250px|PAD:n mielenosoitus 30.8.2008
Somchain Wongsawatin mielenosoitukset
PAD-liikkeen vastarinta paheni entisestään, kun Samakin tilalle pääministeriksi tuli Thaksinin lanko Somchai Wongsawat. Kymmenet tuhannet mielenosoittajat piirittivät parlamenttitalon ja estivät parlamentin kokoontumisen. Poliisi joutui käyttämään koko päivän kyynelkaasua väkijoukon hajottamiseksi. Mielenosoittajia, jotka olivat pääasiassa naisia ja aseettomia, loukkaantui kyynelkaasukranaatin räjähdyksessä. Mielenosoituksen tukahduttamisessa 433 mielenosoittajaa loukkaantui. Suurin osa heistä oli menettänyt sormia, varpaita ja raajoja. Kaksi mielenosoittajaa sai surmansa, joukossa 28-vuotias nainen. Toinen heistä sai surmansa autopommin räjähdyksessä. Tällöin PAD ilmoitti olevansa väkivallattomuuden linjalla, mutta käyttävänsä itsepuolustusta tarpeen tullen.
Vuoden 2008 lentokentän valtaus
25. marraskuuta 2008 PAD-liike iski jälleen voimakkaasti, kun se valtasi Bangkokin kansainvälisen lentokentän estäen ulkomaalaisten pääsyn maahan. Tarkoituksena oli estää ulkomaan vierailulla olevan pääministeri Somschain pääsy takaisin maahan. somchai erosi ja perustuslakituomioistuin kielsi häntä osallistumasta politiikaan viiden vuoden ajan.
Täpläpöllö
Täpläpöllö (Strix occidentalis) on pöllöihin kuuluva lintu. Sitä tavataan Kanadassa, Meksikossa ja Yhdysvalloissa.
Sen elinpiiriä ovat boreaaliset, lauhkeat, subtrooppiset ja trooppiset metsät.
Se painaa keskimäärin noin 600 grammaa.
Täpläpöllö on ulkonäöltään kuin amerikanviirupöllö mutta sillä on alapuolella ristimäisiä merkkejä, kun taas amerikanviirupöllöllä on rinnassa viiruja ja vatsassa raitoja. Viirupöllöt ovat lisäksi suurempia ja harmaampia kuin täplöpöllöt. Viirupöllöt ovat aggressiivisempina karkottaneet alalajeja occidentalis ja caurina. Vaikka nämä kaksi lajia voivat risteytyä alueilla, joilla syrjäyttämistä tapahtuu, ne ovat geneettisesti erilaisia, sillä ne eroavat toisistaan 13,9-prosenttisesti tietyissä geenisekvensseissä.
Alalajit
Täpläpöllöllä on seuraavat alalajit:
Alalajin Strix occidentalis lucida suurin populaatio on Gilan kansallismetsässä Gila Wilderness -alueella.
Miehet ilman toivoa
Miehet ilman toivoa (, 1966) on Miklós Jancsón ohjaama unkarilainen elokuva.
Elokuva sijoittuu Lajos Kossuthin johtaman Unkarin kansannousun (1848–1849) jälkeiseen aikaan. Itävalta hallitsee maata, mutta Kossuthin kannattajien yllä pitämä vastarinta elää vielä 20 vuoden jälkeen. Tukahduttaakseen vastarinnan armeija vangitsee joukon unkarilaisia sissejä ja sijoittaa heidät syrjäiseen tuuliselle ja paljaalle pustalle rakennettuun kalkkipintaiseen linnakkeeseen. Nimeä lukuun ottamatta vastarintaliikkeen johtajan Sándor Rózsan henkilöllisyyttä ei tiedetä, joten itävaltalaisupseerit punovat erilaisia juonia saadakseen selville, onko Sándor yksi pidätetyistä miehistä.
Miehet ilman toivoa menestyi kotimaassaan hyvin. Se oli myös ensimmäinen Jancsón elokuvista, joka tavoitti ulkomaisen yleisön. Elokuva nimettiin Kultainen palmu -ehdokkaaksi Cannesin elokuvajuhlilla 1966. Sitä ei palkittu, mutta siitä tuli menestys kriitikoiden keskuudessa.
Adenosiini
Adenosiini on nukleosidi, joka koostuu adeniinista, joka liittyy riboosi-renkaaseen β-N9-glykosidisidoksella.
Adenosiini säätelee uni-valverytmiä kertymällä etuaivojen valvetta ylläpitävälle kolinergiselle alueelle. Adenosiiniin kertyminen hiljentää kolinergisen alueen toimintaa edesauttaen nukahtamista. Mitä pitempään valvominen kestää, sitä enemmän adenosiinia kertyy ja sitä suuremmaksi unipaine kasvaa.
Adenosiinin fosfaattijohdannaiset ovat keskeisiä biologisissa prosesseissa, kuten energian siirrossa: adenosiinitrifosfaatti (ATP) ja adenosiinidifosfaatti (ADP) ovat solujen energiatalouden tärkeimmät molekyylit. Syklinen adenosiinimonofosfaatti (cAMP) on erittäin yleinen molekyyli signaalinvälityksessä.
Tomb Raider
Tomb Raider on toimintaseikkailupelisarja, jossa ohjataan arkeologi Lara Croftia erilaisissa vaarallisissa ympäristöissä. Vuonna 1996 videopelinä käynnistynyt sarja on suuren suosion myötä laajennut myös elokuviksi ja sarjakuviksi. Sarjaa kehitti alun perin useamman pelin ajan brittiläinen Core Design, mutta Tomb Raider: The Angel of Darkness -pelin (2003) jälkeen kehitys siirtyi Crystal Dynamicsille. Square Enix korvasi Eidos Interactiven sarjan julkaisijana vuonna 2010.
Maaselkä (lehti)
Maaselkä oli Haapajärvellä kerran viikossa ilmestynyt paikallislehti. Päätoimittajana toimi Tapani Pentikäinen ja hänen lisäkseen lehdessä työskenteli kaksi toimittajaa sekä neljä muuta työntekijää. Lehteä julkaissut Haapajärvi-Seura perustettiin 22. toukokuuta 1949 ja Maaselkä oli eräs harvoista kotiseutuyhdistysten julkaisemista lehdistä.
Tomb Raider
Ensimmäinen Tomb Raider julkaistiin PlayStationille, Sega Saturnille ja Windowsille vuonna 1996. Se toimi yhtenä PlayStation-konsolin suosion kasvattajana 1990-luvun puolivälissä, ja suosion myötä sarjan ympärille kehittyi nopeasti paljon erilaisia oheistuotteita. Tomb Raider II:n jälkeen Eidos päätti tuottaa kolme jatko-osaa kolmessa vuodessa eri tekijäryhmillä, minkä seurauksena pelien laatu laski, mikä näkyi myös arvosteluissa. Kuudetta osaa The Angel of Darknessia pidettiin jo huomattavan epäonnistuneena.
Alkuperäiseen vuosina 1996–2000 julkaistuun pääsarjaan kuuluu viisi osaa: Tomb Raider, Tomb Raider II, Tomb Raider III, The Last Revelation ja Chronicles. The Angel of Darkness -pelin oli tarkoitus aloittaa oma trilogiansa, mutta huonon vastaanoton vuoksi suunnitelma hylättiin. Crystal Dynamicsin käynnistämään Legend-sarjaan kuuluvat pelit Legend (2006) ja Underworld (2007). Vuoden 2013 Tomb Raider käynnisti sarjan uudelleen, ja se sai kaksi jatko-osaa: Rise of the Tomb Raider (2015) Shadow of the Tomb Raider (2018).